**Turvallisuusohje**

Kilpailun turvallisuusohjeissa huomioitu Paloheinän kilpailualueen ympäristön erityispiirteet. Aluetta ei ole suljettu vaan se on vapaasti kaikkien käytettävissä pl kisaladut ja stadionalue. Paloheinän ulkoilumaja (pukuhuoneet, WC:t, kahvio) on kaikkien käytettävissä.

Lue ohje huolellisesti ennen saapumistasi paikalle ja huolehdi osalta turvallisesta kilpailusta.

**Ensiapu:**

Kiireellisissä tapauksissa soita suoraan hätänumeroon 112. Kerro nimesi, tapahtumapaikka (Paloheinä, Pakilantie 124) ja mitä on tapahtunut. Suositeltavaa on käyttää 112 mobiilisovellusta. Ratavalvojilla on ensiapuvalmius sekä yhteys kilpailujohtoon ja ajanottokoppiin, jossa on ensiapuvälineistöä. Paloheinän ulkoilumajalta löytyy defibrillaattori.

**Pysäköinti:**

Alueella on kolme isoa pysäköintialuetta: Kuusmiehentie 58:n kohdalla oleva peltoparkki, stadionalueen vieressä oleva pysäköintialue (4h pysäköintikiekko) sekä jäähallin maksullinen pysäköintialue. Liikenteen ohjausta ei ole. Tulijoita pyydetään varaamaan reilusti aikaa alueella liikkumiseen.

**Kilpailualueen säännöt:**

- Kilpailualueella tarkoitetaan stadionaluetta, kilpalatuja ja lähdön odottelualuetta. Kilpailualue ei ole avoinna yleisölle.

- Kilpailijoilla saa olla mukana kilpailualueella enintään yksi, välttämätön huoltaja

- Kilpailualueella ollaan vain pakollinen verryttely- ja kilpailuaika

**Muut säännöt ja lisätiedot:**

- Pukuhuoneet ja WC:t sijaitsevat Paloheinän ulkoilumajalla. Huomioitavaa on, että pukuhuoneet ja WC:t ovat kaikkien alueella liikkuvien henkilöiden käytettävissä

- Kilpailualueella ei ole tarjolla voitelutiloja eikä sähköä voitelua varten

- Telttamyyntipiste löytyy kilpailualueen tuntumasta

**Kilpailijoille:**

- Kilpailunumerot noudetaan kilpailukansliasta ajanottokopin läheisyydestä

- Verryttely ja suksien testaus kilpaladuilla on sallittu kilpailun aikana erityistä varovaisuutta noudattaen. Ratavalvojat antavat täsmentäviä ohjeita vaaratilanteiden eliminoimiseksi.

- Lähtöalueelle siirrytään oman lähtöajan mukaisesti

- Maaliin tultua kilpailija ottaa itse kilpailunumeronsa pois ja palauttaa sen numeroille tarkoitettuun laatikkoon

- Kilpailija poistuu maalialueelta välittömästi maaliin tultuaan

- Lähtölistat ja tulokset löytyvät kilpailun nettisivuilta

- Palkintojen jako tulosten vahvistamisen jälkeen (n 30 min)